আজিজ মাহমুদ হুদায়ি

আজিজ মাহমুদ হুদায়ি (১৫৪১-১৬২৮) উসমানীয় সাম্রাজ্যের সবচেয়ে বিখ্যাত সুফি মুসলিম সাধকদের মধ্যে অন্যতম। তিনি শেরেফলিকোচহিসারে জন্মগ্রহণ করেন এবং উস্কুদারে মৃত্যুবরণ করেন। তিনি একজন মরমী, কবি, সুরকার, লেখক, রাষ্ট্রনায়ক এবং হানাফি মাতুরিদি ইসলামী পণ্ডিত ছিলেন।  তিনি  সুলতান সুলেমান সুলাইমানের নাতনী আয়েশে হুমাশাহ সুলতানের তৃতীয় এবং শেষ স্বামী ছিলেন।

 জীবন 
মধ্য আনাতোলিয়ার শেরেফলিকোচহিসারে হাশেমী বংশে জন্মগ্রহণ করেন আজিজ মাহমুদ হুদায়ি।  ইস্তাম্বুলের একটি মাদ্রাসায় পড়াশোনা শেষ করেন। তিনি বিখ্যাত নীল মসজিদ নির্মাণকারী সুলতান প্রথম আহমেদের শেখ হন। মসজিদটি উদ্বোধনের সময় তিনি সেখানে জুমার নামাজ পড়েন। সুলতান তৃতীয় মুরাদও তাকে বিশেষভাবে সম্মান করতেন। তিনি বাগদাদের জুনায়েদের বংশধর ছিলেন। হুসাইন ইবনে আলীর বংশধর হিসেবে তাকে সাইয়্যিদ বলা যেতে পারে।

তিনি জেলভেতি (তুর্কি: Celveti ) সুফিদের তরিকা প্রতিষ্ঠা করেন এবং এদির্ন, মিশর, শাম ( সিরিয়া ) এবং বুরসায় কাজী (ইসলামী বিচারক, তুর্কি ভাষায় কাদী ) হিসেবে দায়িত্ব পালন করেন। তিনি বুরসার উফতাদে হযরতলারির শিষ্য (মুরিদ) এবং উত্তরসূরি (খলিফা) ছিলেন। তিনি প্রায় ত্রিশটি রচনা লিখেছেন। এর মধ্যে সাতটি তুর্কি ভাষায় লেখা হয়েছে। উসমানীয় বসনিয়ার বিশিষ্ট সুফি মুস্তফা গাইবি তার শিষ্যদের একজন ছিলেন।

তার প্রার্থনা উসমানীয় নৌবাহিনীর অনেক নাবিক সমুদ্রে যাওয়ার আগে তার কবর জিয়ারত করতেন।

তিনি ইস্তাম্বুলের উস্কুদারে মারা যান।  তাকে মসজিদের চত্বরের মধ্যে কবর দেওয়া হয়েছিল। এখানে মানুষ ভক্তি ও শ্রদ্ধার সঙ্গে জিয়ারত করতে যায়। ১৮৫৫ সালের মধ্যে এটি ধ্বংসস্তূপে পরিণত হয় কিন্তু সুলতান প্রথম আব্দুল মেসিদ এটি পুনরুদ্ধার এবং সম্প্রসারণ করেন।

তিনি যে ছোট পাথরের বাড়িতে বাস করতেন, তা কমপ্লেক্স থেকে কয়েক মাইল দূরে অবস্থিত। উনবিংশ শতাব্দীর উস্কুদারে জন্মগ্রহণকারী শিল্পী হোজা আলি রিজা এই বাড়িটির একটি জলরঙের চিত্র এঁকেছিলেন। তার নামে প্রতিষ্ঠিত একটি ফাউন্ডেশন এখন এই বাড়িটি রক্ষণাবেক্ষণ করে। এটি এখন চিলেহানে মসজিদ নামে পরিচিত। এটির পাশে বড় নতুন চিলেহানে জামে মসজিদ রয়েছে।

ইয়াহিয়া এফেন্দি, তেল্লি বাবা এবং ইউসার (জোশুয়া) সাথে আজিজ মাহমুদ হুদায়িকে বসফরাসের চারজন পৃষ্ঠপোষক সাধকের একজন বলে মনে করা হয়।

 তথ্যসূত্র 

বিষয়শ্রেণী:মাতুরিদি ব্যক্তি
বিষয়শ্রেণী:হানাফী ব্যক্তি
বিষয়শ্রেণী:তুর্কি সুফি
বিষয়শ্রেণী:১৬২৮-এ মৃত্যু
বিষয়শ্রেণী:১৫৪১-এ জন্ম
বিষয়শ্রেণী:উদ্ধৃতি শৈলীতে তুর্কি ভাষার উৎস (tr)
বিষয়শ্রেণী:আরবি ভাষার লেখা থাকা নিবন্ধ